Grizkapa vanelo

La Grizkapa vanelo, Vanellus cinereus, laŭ kio ankaŭ Cindrogriza vanelo, estas mezgranda birdo de la genro Vanellus, grupo de vadbirdoj de la familio ĥaradriedoj.

Disvastiĝo
Ili reproduktiĝas en nordorienta Ĉinio kaj Japanio. La ĉefa populacio vintrumas en nordo de Sudorienta Azio el nordorienta Barato ĝis Kamboĝo. La japana populacio vintrumas, almenaŭ parte, en suda Honŝuo.


Tiu specio aperis kiel vaganto en Rusio, Filipinoj, Indonezio, Nov-Sud-Kimrio (Aŭstralio) Telangano (Barato) kaj Srilanko, BirdLife International (2016). "Vanellus cinereus". IUCN Red List of Threatened Species. 2016: e.T22694010A93433492. doi:10.2305/IUCN.UK.2016-3.RLTS.T22694010A93433492.en. Alirita la 12an de Novembro 2021.  kaj en Svedio kaj Anglio (en Eŭropo).

Aspekto
La grizkapa vanelo estas 34–37 cm longa. Ĝi havas tre grizajn kapon kaj kolon (kio nomigas la specion), pli malhelgrizan brustobendon kaj blankan ventron. La dorso estas bruna, la pugo estas blanka kaj la vosto estas nigra. Tiu ĉi estas okulfrapa specio dumfluge, kun nigraj primaroj, blankaj sub flugiloj kaj supraj flugilsekundaroj, kaj brunaj supraj flugilkovriloj.

Plenkreskuloj de ambaŭ seksoj havas similajn plumarojn, sed maskloj estas iomete pli grandaj ol inoj. Junaj birdoj havas la blankajn plumarojn nuance al griza, malpli klaran brustbendon, kaj palajn bordojn en la supra parto kaj en flugilkovrilaj plumoj. La voko de la grizkapa vanelo estas akra ĉii-it.


Kutimaro
Tiu specio nestumas de aprilo ĝis julio en malsekaj herbejoj, rizkampoj kaj marĉaj randoj. Ĝi vintras en simila vivejo kaj tiam estas gregema. Ĝi manĝas en malprofunda akvo insektojn, vermojn kaj moluskojn.

 Referencoj 

Hayman, Marchant kaj Prater, Shorebirds 
Robson, Craig  A Field Guide to the Birds of Thailand 

Kategorio:Vanellus
Kategorio:Birdoj de Azio